is is is is en en is is is is de is is is is pt pt is is is is is es is pt is is is is is is is en id id is is is is is is is en is is is is is nb pt is fi is is is is id is is is is is is is pt en is is is en is is fr is en is is en is ca en sv es cs nb is is is en cs is de en es
Undanfarna tvo áratugi hafa verið gerðar miklar úrbætur í frárennslismálum á höfuðborgarsvæðinu.  Árið 1992 undirritaði Reykjavíkurborg samning við nágrannasveitarfélögin um hreinsun strandlengjunnar með uppbyggingu skólphreinsikerfis.
Um það bil lega útrása frá skólphreinsistöðvunum að Ánanaustum og Klettagörðum
Fyrsta hreinsistöðin við Ánanaust var tekin í notkun 1998 og tengdist við hana fráveituvatn frá 57% íbúa Reykjavíkur.  Árið 2002 var hreinsistöðin í Klettagörðum tekin í notkun og var þá 83% íbúa í borginni tengdir við skólphreinsistöðvar.  Árið 2005 var tekin í notkun dælustöð fyrir skólp í Gufunesi og við það tengdist fráveita frá Grafarvogi og Grafarholti við hreinsistöðina í Klettagörðum. Þar með urðu 99,5% íbúa tengd við fráveitukerfi með hreinsistöð.Til stendur að opna þriðju hreinsistöðina fyrir Grundarhverfi á Kjalarnesi.  Með opnun þeirrar stöðvar mun síðasta íbúðarhverfi Reykjavíkur tengjast fráveitu með hreinsistöð. Í stöðvunum fer fram síun (3 mm ristar) ásamt fitufleytingu- og sandfellingu.
Kollafjörður, sem staðsettur er í suðaustanverðum Faxaflóa, er sá fjörður sem tekur við öllu skólpi frá Reykjavík og nágrannasveitarfélögum. Flatarmál Kollafjarðar er um 83 ferkílómetrar og rúmmál hans um 1,4 rúmkílómetrar við vorfjöru. Skólpinu frá hreinsistöðinni að Ánanaustum er dælt út um 500 m langan dreifara á sjávarbotni, 3,6 til 4,1 km norðvestan við stöðina. Hins vegar er skólpinu frá Klettagarðastöðinni dælt út um 1000 m langan dreifara, 4,5 til 5,5 km norðvestan við stöðina. Fjarlægðin á milli þessara tveggja losunarstaða er rúmlega 3 km.  Sterkir straumar og tiltölulega heitur og saltur Atlantshafssjór einkennir Faxaflóann. Áætlaður viðverutími sjávarins í flóanum er um 7,5 vikur en hann getur verið mjög breytilegur frá einum mánuði til annars og frá einu ári til annars (Guðjón Atli Auðunsson 2006)
Hitaveituvatn frá hitun hýbíla er stór hluti skólpsins sem er nokkuð sérstætt í samanburði við skólp erlendis. Ummerki og dreifing skólpsins, m.a. með tilliti til ólífræns kísils, hefur verið skoðuð í viðtakanum (Jón Ólafsson og Sólveig Ólafsdóttir 2001).
Rannsóknir á viðtaka - skýrsla - Guðjón Atli Auðunsson 2015
Rannsókn á viðtaka - Ánanaust - skýrsla - Guðjón Atli Auðunsson 2006
Ástand sjávar á losunarsvæði skólps undan Ánanaustum í febrúar árið 2000 - skýrsla - Jón Ólafsson og Sólveig Ólafsdóttir 2001
Swedish sources and pathways for microplastics to the marine environment - skýrsla - Kerstin Magnusson o.fl. 2016
Samþykkt um rotþrær í Reykjavík
Viðauki við starfsleyfisskilyrði skólphreinsistöðva 2007-2019
Veggspjald um vöktun Ylstrandarinnar
Veggspjald um vöktun strandsjávar í Reykjavík
Um rotþrær og siturlagnir - UST
Um tæmingu rotþróa - UST
Almenn losunarmörk í fráveitu í Reykjavík
Losunarstaðir skólps uppfylla ströngustu ákvæði um baðstaði
Fita veldur vanda í fráveitukerfinu
Eldhúskvarnir óæskilegar að mati heilbrigðiseftirlitsins
Þarfnast þessi síða lagfæringar?
Ef þú vilt koma einhverju á framfæri sem varðar innihald síðunnar: *
Reikningsdæmi * 6 + 1 =
Láttu vita um það sem þarf að lagfæra.
Þjónustuverið er opið frá 8:20-16:15 alla virka daga
4 11 11 11
Sími: 4 11 11 11
Fax: 4 11 11 69
Borgartún 12-14, 105 Reykjavik
Alla daga frá kl. 08:20-16:15
mánudag – föstudag 08:20 – 16:00
Tjarnargata 11, 101 Reykjavík
mánudag - föstudag 08:00-20:00
Facebook YouTube Twitter Instagram